ร้านข้าวซอย เจ้านี้เจ้าถิ่นบอกว่ารสชาติใช้ได้ เราก็เลยตั้งใจไว้ว่าก่อนกลับเข้าในเมืองเชียงใหม่ต้องได้ลอง ร้านนี้หากมาจากเชียงดาวมาถึงแยกเมืองงายเลี้ยวซ้ายไปสักพักก็จะเจอร้านอยู่ทางขวามือเห็นป้ายอยู่ชัดเจน มีทั้งข้าวซอยเนื้อข้าวซอยไก่และก๋วยเตี๋ยวหมูแต่วันที่ไปก๋วยเตี๋ยวหมูหมดแล้วแต่ไม่ซีเรียสเพราะตั้งใจว่าจะต้องชิมข้าวซอย คณะเราสั่งข้าวซอยไก่และข้าวซอยเนื้อ ทั้งหมดประมาณสิบกว่าถ้วยแต่ เนื่องจากมันเหมือนกันก็เลยถ่ายมาอย่างละรูป ข้าวซอยไก่ได้ไก่มาทั้งน่อง น้ำ ข้าวซอยกลมกล่อมใช้ได้ไก่ก็นุ่มเปื่อยรสชาติดีส่วนข้าวซอยเนื้อคนที่ทานก็บอกว่าใช้ได้ทีเดียวเชียว หาใครมาเที่ยวทางเมืองงายแล้วอยากชิมข้าวซอยอร่อยๆร้านนี้ถือว่าน่าแนะนำทีเดียว